钦定古今图书集成/明伦汇编/人事典/第015卷 > 《古今医统》 > 《鍼灸法》
## 钦定古今图书集成/明伦汇编/人事典/第015卷 > 《古今医统》 > 《鍼灸法》

上齿痛，取足阳明经。下齿痛，取手阳明经。《经》云：“大肠手阳明之脉，入下齿中，是动则病齿痛颈肿，视盛
虚寒热陷下取之。”又云：“足阳明脉入上齿，鍼灸齿痛，
阳谷取之。”

足内踝二尖，治上牙痛。灸之。

足三里二穴。在足阳明经膝下三寸。䯒骨外。大筋内
陷中。灸四十九壮。治上齿痛者。灸之愈。

“手三间二穴。在手大指次指本节后，内侧陷中。”手阳
明大肠经穴。灸七壮。治下齿痛者，灸之愈。

列缺二穴，一名“童元。”在手太阴肺经，与阳明经相连，
叉手取穴中手尽处，看其浮脉，手叉之间，灸七壮，痛
立止，永不再发。

合谷二穴，治齿龋痛，灸之。

《内庭》治齿下痛，鍼灸皆可。

阳谷治上牙。

《大渊》治风牙。

肩髃二穴。取法见“中风门。”灸七壮。随左右灸之。
耳垂下尽骨上穴。灸三壮。痛即止。如神。

《一法》：“治一切牙痛。以草量手中指，至掌后横纹止，将
折作四分，去二分，将一分于横纹后量臂中，灸三壮，
随左右痛灸之。”